Ustinski vodopad

Ustinski vodopad (, doslova Ustinský vodopád) je vodopád nachádzajúci sa v južnom Bulharsku v Plovdivskej oblasti v blízkosti dediny Ustina.NIKOLOV, Ivo. Bălgarskite vodopadi. Sofia: Biko Bălgarija EOOD. 2013. 248 s. ISBN 9786199004814. S. 187. (po bulharsky)EVTIMOVA, Violeta. Zapadni Rodopi. Sofia : Izdatelstvo „Travel Books“. 2017. 302 s. ISBN 9786199033029. S. 95 – 96. (po bulharsky)waterfallsbg.infodrumivdumi.compochivka.bg

 Názov 
Názov vodopádu bol odvodený od mena blízkej dediny Ustina v ktorej katastri sa vodopád nachádza.

 Poloha 
Vodopád sa nachádza v severných svahoch pohoria Rodopy v bezprostrednej blízkosti dediny Ustina v okrese Rodopi.

 Charakteristika 
Výška vodopádu je približne 1820 metrov. Rieka na ktorej sa vodopád nachádza je málovodná. Vodopád je najmohutnejší v priebehu apríla a mája, prípadne po výdatných dažďoch, kedy je stav vody v rieke najvyšší. Vodopád je takmer zo všetkých strán obkolesený skoro kolmými strmými skalnými stenami, ktoré vytvárajú optický dojem, že vodopád je ešte vyšší než v skutočnosti.

 Druhý vodopád 
Vyššie po toku rieky v ťažko dostupnom teréne sa nachádza ešte jeden veľký vodopád, ktorý ale nie je veľmi známy a z dôvodu ťažkého terénu takmer nie je navštevovaný. Obidvom vodopádom sa tak niekedy hovorí Ustinski vodopadi (, doslova Ustinské vodopády). Okrem toho sa na celom toku rieky vyskytujú ešte ďalšie menšie vodopády, ktoré sú však z dôvodu zložitosti terénu neprístupné.

 Turizmus a dostupnosť 
Vodopád je voľne prístupný. Východiskový bod k návšteve vodopádu je malá plošina s kašnou v hornej časti dediny Ustina, kde sa začína značkovaná ekotrasa vedúca k samotnému vodopádu a blízkej kaplnke. Trasa nie je náročná a od dediny k vodopádu sa dá dostať za približne 2530 minút. Pri vodopáde je vybudované miesto pre oddych s ohniskom.

 Zaujímavosti 
 V blízkosti vodopádu sa na skalách nad dedinou nachádza Kaplnka svätého Juraja, ku ktorej pokračuje značkovaná trasa od vodopádu. Od kaplnky sa rozpriestierajú široké výhľady k dedine Ustina a smerom do Hornotráckej nížiny. 
 V blízkosti vodopádu a kaplnky sa nachádzajú aj zvyšky bývalej pevnosti Justina, ktorá bola vybudovaná na skalách nad mestom v období panovania byzantského cisára Justiniána.
 Neďaleko vodopádu viedla jedna z najvýznamnejších rímskych transkontinentálnych ciestVia Militaris, ktorá spájala Filipopol s oblasťou Egejského mora.

 Galéria 

 Referencie 

 Iné projekty 

Kategória:Ustina
Kategória:Vodopády v Bulharsku
Kategória:Západné Rodopy
Kategória:Rodopy
Kategória:Plovdiv (oblasť)